જોકે ત્યાર બાદ ત્રણેય દોષિતોને જામીન મળી ગયા હતા. આ કેસમાં કોર્ટે 14 આરોપીઓને નિર્દોષ જાહેર કર્યા હતા. કોર્ટે હાર્દિક પટેલને, લાલજી પટેલને અને એ. કે. પટેલ એમ ત્રણેયને બે-બે વર્ષની સજા ફટકારી હતી. જેમાં કોર્ટે રાયોટિંગની કલમ હેઠળ ત્રણેયને દોષિત જાહેર કર્યા હતા. મહત્ત્વનું છે કે 23 જુલાઈ 2015નાં રોજ પાટીદાર અનામત રેલી યોજાઈ હતી. જે દરમિયાન ધારાસભ્ય ઋષિકેશ પટેલની ઓફિસમાં તોડફોડ કરવામાં આવી હતી. જે મુદ્દે હાર્દિકને સજા ફટકારાઈ હતી પરંતુ બાદમાં તેઓને જામીન મળી ગયા હતા. વિસનગર હિંસા કેસમાં હાર્દિક પટેલને બે વર્ષની સજાના આદેશ પર સ્ટે આપવા હાઇ કોર્ટમાં અરજી કરી હતી, જેને હાઇ કોર્ટે ગ્રાહ્ય રાખીને સજા પર સ્ટે ઓર્ડર આપ્યો હતો.